روسیه ده جایلشگن پرم عالی بیلیم یورتیده اویوشتیریلگن قوراللی هجوم عاقبتیده 8 کیشی حیاتینی یوقاتدی.
پرم عالی بیلیم یورتیدن بیریلگن بیاناتده عالی بیلیم یورتی بناسیده بیر کیشی نینگ اطرافگه اوق اوزیش گه باشله گن لیگی پرسونل بیلن اوقیووچیلرنینگ صنفلرده یشینگن لیگی معلوم قیلیندی.
روس مطبوعاتیده نشر قیلینگن تصویرلرده اوقیووچیلرنینگ اوزلرینی پنجره لردن تشلب قاچقگن لیگی کوریلماقده.
روسیه تیرگاو کمیته سی قوراللی هجوم عاقبتیده 8 کیشی نینگ اولگن لیگینی یره لنگنلرنینگ موجود ایکن لیگینی بیلدیردی.
ایچکی ایشلر وزیرلیگی هم هجومچی نینگ قولگه آلنگن لیگینی بیلدیردی.
عالی بیلیم یورتی اوقیووچیسی بولمیش هجومچی نینگ تاثیرسیز وضعیت گه کیلتیریلگن لیگی و حادثه بیلن تیگیشلی تیرگاو باشله تیلگن لیگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
